我哋好多人都鐘意 飲杯咖啡開始新嘅一日
又可能會飲杯酒嚟完結一日
又或者其他種類嘅酒
但原來呢兩種物質
酒精同咖啡因 都會對我哋嘅睡眠產生驚人嘅影響
〔與科學共枕〕
（沉思音樂）
由咖啡因開始講
咖啡因屬於一類藥物
我哋叫佢做精神興奮劑
而大家都知咖啡因會提神
會整醒佢哋
但其實起碼有兩樣
咖啡因嘅隱藏特點
係有啲人唔知嘅
第一種就係咖啡因嘅作用時間
咖啡因，對一般成人嚟講
會有我哋講嘅半衰期
大約係 5-6 個鐘左右
意思就係過咗大概 5-6 個鐘
仲有一半嘅咖啡因
仍然喺你嘅系統中循環
亦都代表佢仲有四份一嘅壽命
大槪 10-12 個鍾
換句話講
當你喺晏就兩點飲咗杯咖啡
咁有接近四份一嘅咖啡因
喺午夜嘅時候仲喺你大腦到
結果就令人更難以入睡
甚至難以成晚安睡
呢個就係咖啡因第一個特點
第二個咖啡因嘅問題係
佢可以改變你嘅睡眠質素
有啲人可能會同我講
我係嗰啲可以晚餐飲特濃咖啡
然後瞓得著又唔會醒嘅人嚟
但即使係真嘅
原來咖啡因係可以減低
我哋嘅深層非快速眼動睡眠嘅數量
第三、四期嘅非快速眼動睡眠係
算係一種恢復性深度睡眠
結果你第二朝起身
就唔會覺得精神
覺得瞓覺冇幫你差到電
但你唔記得你起過身
唔記得瞓唔著
所以你冇咗個連繫
但就算係咁，你之後就會發現自己
喺朝早飲兩杯咖啡提神
而唔係一杯
咖啡因講完啦，宜家到酒精
因為酒精可能係其中一種
比人誤解得最多嘅安眠工具
事實係，佢絕對唔係安眠工具
而且為你帶嚟睡眠問題
仲起碼有三種方法咁做
首先，酒精屬於一類藥物
我哋稱之為鎮靜劑
但鎮靜唔係睡眠
而研究教識咗我哋呢兩樣嘢
係幾唔同嘅
鎮靜嘅情況下
我哋就停止咗大腦細胞發射
特別係大腦皮層嘅
但咁唔係自然嘅睡眠
事實係喺深層非快速眼動睡眠期間
舉個例你個腦做到好出色嘅協調
可以將十萬個細胞
突然之間全部發射出嚟
然後佢哋就會全部靜哂
然後又一齊發射之後又靜哂
製造出呢啲深層非快速眼動睡眠
嘅強大腦電波
呢個就係第一種方法
點解酒精會帶嚟問題
我哋誤以為鎮靜係深層睡眠
酒精嘅第二個問題
係佢實際上會破壞你嘅睡眠
瞓覺嘅時候酒精可以觸發同激活
神經系統入面
一種我哋叫戰鬥或逃跑分支
咁就會成晚令你醒得更頻密
加上酒精仲會增加咗
大腦釋放嘅警覺化學物質
又再一次破壞你嘅睡眠
第三同最後一樣酒精同睡眠嘅問題
就係酒精實際上會阻擋咗
你嘅快速眼動睡眠同睡夢
而我哋之後嘅集數就會學到
REM 又或者叫快速眼動睡眠
同埋睡夢都會帶嚟一系列好處
好似情緒健康
精神健康，甚至係創造力
我唔係嚟教你點生活
我唔係要啲好循規蹈矩嘅生活
我只係個科學家
我想嘗試同做嘅係提供資料比大家
了解咖啡因同酒精與睡眠嘅關係
咁你就可以用知識做決定
當想將睡眠健康放第一嘅時候
你自己決定點生活先係最好